# PREDSEDA NÁRODNEJ RADY SLOVENSKEJ REPUBLIKY

Číslo: CRD-506/2023

****

1549

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 27. februára 2023

o pridelení návrhu zákona, podaného poslancami Národnej rady Slovenskej republiky na prerokovanie výborom Národnej rady Slovenskej republiky

**N a v r h u j e m**

Národnej rade Slovenskej republiky

**A. p r i d e l i ť**

návrh poslancov Národnej rady Slovenskej republiky Zuzany ŠEBOVEJ, Miloša SVRČEKA, Borisa KOLLÁRA a Petra PČOLINSKÉHO na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1480), doručený 24. februára 2023

na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre sociálne veci a

Výboru Národnej rady Slovenskej republiky pre zdravotníctvo;

**B. u r č i ť**

a) k návrhu zákona ako gestorský Výbor Národnej rady Slovenskej republiky pre zdravotníctvo,

b) lehotu na prerokovanie návrhu zákona v druhom čítaní vo výboroch   
**do 26. apríla 2023** a v gestorskom výbore **do 28. apríla 2023**.

Boris K o l l á r v. r.